**SZINDIKÁTUSI SZERZŐDÉS**

*Preambulum*

*A közbeszerzésekről szóló hatályos törvény (a továbbiakban: „Kbt.”) alanyi hatálya alá tartozó (Ajánlatkérőnek minősülő) szervezetek dönthetnek úgy, hogy jellemzően célszerűségi, gazdasági megfontolásból más, ugyancsak Ajánlatkérőnek minősülő, hasonló beszerzési igényű szervezetekkel együtt kívánnak közbeszerzési eljárást lefolytatni. Az ajánlatkérőként megjelenő valamennyi szervezetet megilletik a Kbt-ben meghatározott jogok és terhelik a Kbt-ben meghatározott kötelezettségek, valamint valamennyi szervezet kötelezettsége a Kbt-ben meghatározott feladatok teljesítése is. Az ajánlatkérőnek minősülő szervezetek a közöttük létrejött megállapodásban rögzítettek szerint maguk közül valamely szervezetet (gesztort) felhatalmazhatnak arra, hogy nevükben az ajánlati felhívás I.1. pontjában – kapcsolattartó, vezető – ajánlatkérőként jelenjen meg.*

Az előzőekben foglaltakra tekintettel jelen okirat aláírói a **Martonvásár Város Önkormányzata** (székhely 2462 Martonvásár, Budai út 13., adószám: 15727433-2-07 képviseli: **Dr. Szabó Tibor, polgármester)** mint a Kbt. szerint ajánlatkérőnek minősülő szervezetek (a továbbiakban: Ajánlatkérők),

valamint a **Sourcing Hungary Kft.** (székhely: 1138 Budapest, Madarász Viktor utca 47-49. cégjegyzékszám: 01-09-893344, adószám: 14198391-2-41, képviseli: Szentirmai Tamás cégvezető) mint független energia beszerzési szakértő és közbeszerzési tanácsadó,

a Sourcing Hungary Kft. által szervezett **Magyar Energia Beszerzési Közösség** keretében együttműködési megállapodást (a továbbiakban: Szindikátusi Szerződés) kötnek az Ajánlatkérők energia beszerzési feladatainak összehangolására, valamint **földgáz** energiaszükségletük közös közbeszerzési eljárásban törtnő beszerzésére a mindenkori Gesztor koordinálása mellett, az alábbi tartalommal:

1. **Az együttműködés célja**

I.1. Ajánlatkérők – a Sourcing Hungary Kft. által szervezett Magyar Energia Beszerzési Közösség keretében lefolytatott csoportos energia-beszerzések tapasztalatai alapján – vélelmezik, hogy a nagyobb energia igénnyel rendelkező fogyasztók és/vagy fogyasztói közösségek kedvezőbb beszerzési feltételeket érhetnek el, mint egy-egy kisebb energiafogyasztó vagy fogyasztói közösség. Ajánlatkérők érdekeltek abban, hogy a saját és intézményeik/telephelyeik energia-beszerzési feltételeit optimalizálják, összehangolják, és ezáltal működési költségeiket is csökkentsék. Ajánlatkérők együttműködésének célja tehát, hogy a liberalizált energia piacon közös összefogással, közös beszerzés keretében kiaknázzák az egyéni energiaigények összesítéséből fakadó előnyöket.

I.2. Ajánlatkérők jelen Szindikátusi Szerződésbe foglalt együttműködésének a célja a közös energia-beszerzés feltételeinek a megteremtése, a beszerzés formális és tartalmi kereteinek meghatározása, az energia beszerzés végrehajtására vonatkozó felhatalmazások megteremtése és a közös energia beszerzés érdekében vállat kötelezettségek meghatározása.

I.3. Együttműködésük által az Ajánlatkérők olyan feltételeket kívánnak teremteni, melyek elősegítik az energia-beszerzésre fordított várható költségeik optimalizálását, az esetleges korábbi közös beszerzés során elért költségszint megtartását. Ezért Ajánlatkérők – fogyasztási kapacitásaik és energia felhasználásaik összesítésével – energia beszerzési közösséget hoznak létre, és a mindenkori Gesztor által képviselt ajánlatkérői csoportként fellépve, a mindenkori Gesztor koordinálásával teljes ellátás alapú földgáz energia beszerzésére irányuló közös közbeszerzési eljárás(ok) lefolytatását határozzák el.

I.4. Ajánlatkérők lehetőséget biztosítanak arra, hogy jelen Szindikátusi Szerződéshez – így a közös energia beszerzéshez –más, a Kbt. szerint ajánlatkérőnek minősülő szervezetek is csatlakozzanak, ha ezen alanyok elfogadják és magukra nézve kötelezőnek ismerik el a Szindikátusi Szerződésbe foglalt szabályokat, továbbá vállalják a közös energia beszerzéssel kapcsolatos együttműködést. A csatlakozással ezen alanyok jelen Szindikátusi Szerződésben Ajánlatkérőnek minősülnek.

1. **Az együttműködés hatálya**

II.1. Jelen Szindikátusi Szerződést Ajánlatkérők és a Sourcing Hungary Kft. határozatlan időtartamra kötik; rendelkezései a Szindikátusi Szerződés megkötését követően indított valamennyi csoportos földgáz energia beszerzésre irányuló közbeszerzési eljárásra alkalmazandóak. A szindikátusi szerződés hatálya alatt felmerülő földgáz energia beszerzések esetén Ajánlatkérőknek az adott közbeszerzési eljárásban történő – közös ajánlatkérői - részvételhez nem kell újabb szindikátusi szerződést kötniük; kizárólag az aktuális csatlakozási nyilatkozat kitöltése és aláírása szükséges ahhoz, hogy ajánlatkérőként részt vehessenek a csoportos közbeszerzési eljárásban. A mindenkori Gesztor Ajánlatkérő személyéről a Sourcing Hungary Kft. tájékoztatja az érintett Ajánlatkérőket.

II.2. Ajánlatkérők tudomásul veszik, hogy a közös közbeszerzési eljárás megindítását követően a Szindikátusi Szerződés egyoldalú nyilatkozattal nem mondható fel. Az e pontban foglaltak megszegése esetén a Szindikátusi Szerződést felmondó fél köteles megtéríteni a többi Ajánlatkérő kárát, valamint a Sourcing Hungary Kft-nek meghiúsulási kötbér címén köteles 1.000.000,- forintot megfizetni. A kötbér összegét az érintett fél a Sourcing Hungary Kft. Raiffeisen Banknál vezetett 12010501-01001641-00100006 számú bankszámlájára köteles átutalni legkésőbb a szerződés felmondásától számított 15 napon belül.

II.3. Abban az esetben, ha nincs folyamatban közös közbeszerzési eljárás, bármely ajánlatkérő a Sourcing Hungary Kft.-hez intézett írásbeli nyilatkozattal, a Sourcing Hungary Kft. pedig az Ajánlatkérőkhöz intézett írásbeli nyilatkozattal, azonnali hatállyal kiléphet a jelen szerződéssel létrehozott ajánlatkérői csoportból.

II.4. Bármely ajánlatkérő vagy a Sourcing Hungary Kft. kilépése nem érinti az V. pontban foglalt kötelezettségek teljesítését, valamint az egyes Ajánlatkérők és a Sourcing Hungary Kft. között külön-külön megkötött megbízási szerződések hatályát.

1. **Az együttműködés tartalma**

III.1. Ajánlatkérők kötelezik magukat arra, hogy **földgáz** energia igényüket közös közbeszerzéssel elégítik ki, és a közös közbeszerzési eljárásból származó előnyöket – a beszerzéssel érintett energiamennyiség mértéke arányában – megosztják egymással.

III.2. Ajánlatkérők kötelezik magukat a közös közbeszerzési eljárás(ok)ban való részvételre és az eljárás(ok) eredményeként létrejövő energia-beszerzésre (szállításra) vonatkozó energiakereskedelmi szerződés(ek) megkötésére. Az energiakereskedelmi szerződés(ek) feltételeit jelen Szindikátusi Szerződés mindenkori 2. számú melléklete tartalmazza. Ajánlatkérők ezen szerződéses feltételeket minden egyes, a Szindikátusi Szerződés hatálya alá tartozó közbeszerzés során egyedileg határozzák meg.

III.3. Ajánlatkérők kötelezik magukat továbbá arra, hogy a közbeszerzési eljárás eredményeként létrejövő szerződés megkötésének előfeltételeként gondoskodnak addigi energia-ellátási szerződéseik megszüntetéséről, valamint arra, hogy a közbeszerzési eljárásban nyertes ajánlattevővel történő szerződéskötés tervezett időpontjáig megtesznek minden olyan intézkedést, illetőleg meghoznak minden olyan döntést, amelyet akár jogszabály, akár jogszabálynak nem minősülő utasítás vagy határozat a szerződéskötés előfeltételeként számukra kötelezően előír.

III.4. Ajánlatkérők a Szindikátusi Szerződés aláírásával felhatalmazzák a mindenkori Gesztort, hogy a közbeszerzési eljárás(ok)ban nevükben ajánlatkérőként fellépjen, a közbeszerzési eljárás során szükséges döntéseket meghozza, a Bírálóbizottság tagjainak kijelöléséről – az ajánlatok bontásáig – gondoskodjon. A Szindikátusi Szerződés hatálya alá tartozó egyes közbeszerzési eljárások során az eljárásban résztvevő személyeket és felelősségi körüket a mindenkori Gesztor jelöli ki.

III.5. A csatlakozó ajánlatkérők felsorolását tartalmazó lista jelen Szindikátusi Szerződés elválaszthatatlan részét képezi és azt a mindenkori 1. számú melléklet tartalmazza.

III.6. Ajánlatkérők kötelezik magukat arra, hogy a Szindikátusi Szerződés céljainak elérése érdekében a közös közbeszerzési eljárás(ok) lefolytatása során jóhiszeműen, a tőlük elvárható mértékben együttműködnek egymással és az eljárás lefolytatására megbízott Sourcing Hungary Kft-vel, továbbá minden szükséges döntést meghoznak, illetve intézkedést megtesznek azért, hogy a Szindikátusi Szerződés céljai megvalósuljanak.

III.7. Ajánlatkérők a Szindikátusi Szerződéssel érintett közbeszerzési eljárás(ok) lebonyolítására mint közbeszerzési tanácsadót a Sourcing Hungary Kft-t kérik fel, egyúttal kötelezik magukat arra, hogy a közbeszerzési tanácsadóval egyedi megbízási/vállalkozási szerződést kötnek és együttműködésük során a lehető legteljesebb mértékben segítik a Sourcing Hungary Kft-t a közbeszerzési eljárással kapcsolatos feladatokban. Ajánlatkérők egyúttal kötelezik magukat jelen Szindikátusi Szerződés teljesítéséhez és elszámolásához szükséges adatszolgáltatásra a Sourcing Hungary Kft. felhívása szerinti módon és időben.

III.8. Ajánlatkérők a Szindikátusi Szerződés aláírásával felhatalmazzák a Sourcing Hungary Kft-t a rendelkezésére bocsátott adatok kezelésére és szükség esetén azok továbbítására – a közös energia-beszerzéshez kötött célból.

III.9. A Sourcing Hungary Kft. az alábbi tevékenységeket végzi Ajánlatkérők megbízásából, a közbeszerzési eljárás(ok) lebonyolítása során:

1. A közbeszerzési eljárás ütemtervének kialakítása

A mindenkori Gesztor közreműködésével a közbeszerzési eljárás menetrendjének, mérföldköveinek, feladatainak, határideinek figyelembevételével – az egyes eljárási cselekmények határidejét tartalmazó – ütemtervet határoz meg, amelyet az Ajánlatkérők fogyasztói igényeinek és a törvényi rendelkezések figyelembevételével alakít ki, valamint gondoskodik a határidők, feladatok teljesítéséről és betartatásáról.

1. Az ajánlatkéréshez szükséges információigény meghatározása

Meghatározza a közbeszerzési eljárás lebonyolításához szükséges információigényt, amelyet az Ajánlatkérők részére megküld a szükséges iránymutatásokkal, sablonokkal.

1. Ajánlatkérési koncepció, stratégia kialakítása

A rendelkezésre álló információk alapján az adatok előzetes értékelését követően aktuális piaci információkat felhasználva maghatározza az ajánlatkérési koncepciót és kidolgozza az ajánlatkérési stratégiát.

1. Eljárási feltételek meghatározása

Az Ajánlatkérők fogyasztási szokásait figyelembe véve az ajánlatkérési koncepció és stratégia mentén meghatározza a közbeszerezési eljárás legmegfelelőbb fajtáját és az eljáráshoz szükséges dokumentumok tartalmát, az alkalmassági feltételeket, az ajánlattételi feltételekkel és ajánlattételi dokumentáció feltételeivel együtt.

1. Szakmailag megalapozott ajánlati felhívás és dokumentáció elkészítése

A fogyasztási szokások és meghatározott feltételek ismeretének birtokában – a mindenkori Gesztor közreműködésével – elkészíti az ajánlati felhívást és dokumentációt.

1. A közbeszerzés lebonyolítása

A közbeszerzési eljárás lebonyolítását korrekt, átlátható módon és minden alkalmas ajánlattevő számára azonos ajánlati feltételek biztosítása mellett végzi, a jogszabályi és szakmai-piaci feltételek fennállása esetén nyílt eljárásban, elektronikus árlejtés alkalmazásával, a lehető legkedvezőbb feltételek elérése érdekében.

1. Eredmény-értékelés, riport

A közbeszerzés lebonyolítása során az ajánlatok értékelését megkönnyítő, riportot készít, melyet minden egyes Ajánlatkérőhöz eljuttat. A riport tartalmazza a közbeszerzési eljárás értékelését, az ajánlattevők adatait, a beérkezett ajánlatok számát, értékét, az elektronikus árlejtés eredményét, valamint ajánlatkérőnként bemutatja az elért megtakarítás százalékos és összegszerű mértékét. A riport egyaránt tartalmaz statisztikai és grafikai elemeket.

III.10. Ajánlatkérők a Szindikátusi Szerződés aláírásával elfogadják a közbeszerzés(ek) lebonyolítására vonatkozó alábbi peremfeltételeket:

1. A nyertes kereskedő valamennyi Ajánlatkérővel azonos feltételekkel, de ajánlatkérőnként külön-külön köti meg a **földgáz** energia szállítására vonatkozó energiakereskedelmi szerződést.
2. Eredményes közbeszerzési eljárás alapján minden Ajánlatkérőt kizárólag a saját fogyasztási mennyisége tekintetében terhel szerződéskötési kötelezettség a nyertessel.
3. Valamennyi ajánlatkérő – ideértve a mindenkori gesztor ajánlatkérőt is – egyenrangú félként szerepel az eljárásban, azonos jogosultságokkal és kötelezettségekkel.
4. Kizárólagosan a Sourcing Hungary Kft. – mint a Magyar Energia Beszerzési Közösséget megszervező bejegyzett közbeszerzési tanácsadó szervezet – jogosult ellátni a teljes közbeszerzési eljárás szakértői támogatását, közbeszerzési tanácsadók és energia-beszerzési szakértők alkalmazásával.
5. Az eljárás során a jogszabályi és szakmai-piaci feltételek fennállása esetén elektronikus aukció alkalmazására kerül sor, a legkedvezőbb árak elérése érdekében.
6. **Díjazások és elszámolások**

IV.1. Ajánlatkérők megállapodnak abban, hogy a közbeszerzési eljárással kapcsolatos előkészítő tevékenységeik vonatkozásában felmerülő költségeiket maguk viselik.

IV.2. A Sourcing Hungary Kft., mint beszerzési szakértő megbízási/vállalkozói díjainak kifizetése és elszámolása az egyes Ajánlatkérőkkel külön-külön megkötött egyedi szerződések alapján történik.

IV.3. A közös közbeszerzési eljárás hirdetményeinek közzétételével kapcsolatos költségeket a Sourcing Hungary Kft. viseli, akit megillet a dokumentációk értékesítéséből befolyó bevétel, melyet a közbeszerzési eljárás lebonyolításával kapcsolatban felmerülő kiadások fedezésére fordít.

IV.4. A jelen Szindikátusi Szerződésben vállalt kötelezettségek megszegéséből eredő károk megtérítésére minden esetben kizárólag a szerződésszegésért/jogsértésért felelős Ajánlatkérő köteles; ideértve egy esetleges jogorvoslati eljárás eredményeként kiszabott bírság és eljárási költség megfizetését is.

1. **Titoktartás, Információbiztonság**

V.1. Ajánlatkérők és a Sourcing Hungary Krt. (a továbbiakban együtt: „Felek”) megállapodnak abban, hogy a Szindikátusi Szerződés kapcsán egymáshoz eljuttatott adatok és információk tekintetében – azok bizalmassága miatt – titoktartási kötelezettség terheli őket. Ennek megfelelően Felek kijelentik, hogy az együttműködés teljesítése során tudomásukra jutó valamennyi információt és adatot bizalmasan kezelnek és gondoskodnak arról, hogy alkalmazottaik és esetleges alvállalkozóik is ennek megfelelően járjanak el.

V.2. Felek vállalják, hogy egymáshoz intézett közléseik tartalmát nem hozzák nyilvánosságra, kivéve azokat az eseteket, amikor azt jogszabály megköveteli.

V.3. Felek hangsúlyozottan megállapodnak abban, hogy a jelen szerződésben foglalt titoktartással kapcsolatos jogok és kötelezettségek a szerződés megszűnését követően is korlátlan ideig megilletik és kötelezik.

V.4. Az ezen részben foglaltak megsértéséből eredő károk megtérítéséért Felek kártérítési felelősséggel tartoznak.

V.5. E rendelkezés nem érinti azon adatok körét, melyek jogszabály alapján nyilvános adatnak tekintendők.

1. **Záró rendelkezések**

VI.1. Felek egyetértenek abban, hogy ha bármely illetékes bíróság vagy más hatóság szerint a jelen Szindikátusi Szerződés bármely rendelkezése érvénytelen, hatálytalan, vagy végrehajthatatlan, akkor ez arra az adott rendelkezésre vonatkozik, és nem jelenti az egész szerződés vagy annak bármely más rendelkezésének érvénytelenségét, hatálytalanságát vagy végrehajthatatlanságát. A Szindikátusi Szerződés egyéb rendelkezései teljes mértékben érvényben és hatályban maradnak, kivéve, ha az adott rendelkezés hiányában Felek a szerződést meg sem kötötték volna. Felek kötelezik magukat arra, hogy az érvénytelen rendelkezés(eke)t az érvénytelenség keletkezésének időpontjára visszamenőleges hatállyal gazdasági eredményében azonos értékű más hatályos rendelkezéssel pótolják, és e tekintetben jelen Szindikátusi Szerződést módosítják.

VI.2. A szerződő Felek megállapodnak abban, hogy a szerződés értelmezésével, teljesítésével, megszüntetésével kapcsolatban közöttük kialakult vitát egymás között, békés úton tárgyalásokkal igyekeznek rendezni.

VI.3. Felek a Szindikátusi Szerződésben nem szabályozott kérdésekben a Polgári Törvénykönyvről szóló hatályos törvény (Ptk.) és a Kbt. rendelkezéseit tekintik irányadónak.

VI.4. Felek egyező akarattal megállapodnak arról, hogy a Szindikátusi Szerződés aláírásával kapcsolatos adminisztrációs eljárások gyorsítása és egyszerűsítése érdekében az egyes Ajánlatkérők és a Sourcing Hungary Kft. jelen Szindikátusi Szerződést azonos tartalommal külön-külön kötik meg és írják alá. A Szindikátusi Szerződést aláíró Ajánlatkérők teljes körű felsorolása a Szindikátusi Szerződés mindenkori 1. számú mellékletét képezi.

Felek a Szindikátusi Szerződést, mint akaratukkal mindenben megegyező megállapodást, elolvasás és értelmezés után a mai napon jóváhagyólag aláírták.

|  |  |  |
| --- | --- | --- |
| Dátum: Martonvásár, 2020. november 1. |  | Dátum: Budapest, 2020.  |
| …………………………… |  | ………………………….. |
| Martonvásár Város Önkormányzata |  | Sourcing Hungary Kft. |
| képviseletében:…………………..beosztása |  | képviseletében:Szentirmai Tamáscégvezető |

Mellékletek:

1. sz. Melléklet: Csatlakozó ajánlatkérők listája
2. sz. Melléklet: Szerződéses feltételek a közbeszerzési eljárás eredményeként megkötésre kerülő földgáz energia kereskedelmi szerződéshez

**1. sz. Melléklet**

**CSATLAKOZÓ AJÁNLATKÉRŐK LISTÁJA**

|  |  |  |
| --- | --- | --- |
| **Ajánlatkérő neve, székhelye:** | **Ajánlatkérő adószáma:** | **Képviseletre jogosult személy neve, beosztása:** |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

**2. sz. Melléklet**

**Szerződéses feltételek a közbeszerzési eljárás eredményeként megkötésre kerülő földgáz energia kereskedelmi szerződéshez**

1. A közbeszerzési eljárás Gesztora az eljárás előkészítése során kerül kijelölésre.
2. A megkötendő energia-kereskedelmi szerződés típusa: teljes ellátás alapú földgáz kereskedelmi szerződés egyetemes szolgáltatásra jogosult felhasználók részére.
3. Szerződési időszak: 2021.04.01. 06:00 CET – 2023.10.01. 06:00 CET. A szerződés hatályba lépésének időpontja a közbeszerzési eljárás lefolytatása tükrében módosulhat.
4. Az alkalmazandó közbeszerzési eljárás lefolytatása a mindenkori hatályos Kbt. szerint.
5. Ajánlati ármodell: egykomponensű ajánlati ár – molekuladíj, amely fix ár és HUF/MJ mértékegységben van meghatározva.

Az alapdíj a vonatkozó mindenkor hatályos szabályozás szerint kerül kiszámlázásra.

1. Toleranciasáv: A fogyasztás a csoportos beszerzésben szereplő szervezetek fogyasztási helyeit együttesen kezelve a szerződött mennyiségtől éves szinten + 30 %-kal eltérhet változatlan feltételek melletti elszámolással. (A szerződött mennyiség a tervezett földgázfelhasználás 85 %-ának megfelelő mértékű.)

Teljesítmény túllépés: a mindenkori hatályos vonatkozó jogszabályok az irányadóak.

1. Nominálási kötelezettség: Ajánlatkérők számára nincs nominálási kötelezettség.
2. Fizetési feltételek, számlázás:

Kereskedő egy számlát állít ki, mely tartalmazza a molekula díjat és az alapdíjat (közvetített szolgáltatásként).

Számlázás: felhasználási helyenkénti bontásban.

Számlázás pénzneme: HUF.

Fizetési határidő: a számla kézhezvételétől számított 15. nap.

1. Alul- vagy felülvételezés miatti pótdíj (melyet a vevőként szerződő fizet meg): Alulvételezés esetén a minimum (szerződött) és ténylegesen átvett mennyiség különbözetére a molekuladíj 50%-a a pótdíj, felülvételezés esetén a sávon (opcióval növelt mennyiség) kívül fogyasztott mennyiség esetében a molekuladíjon felül a molekuladíj összegének 25%-os mértéke a pótdíj. A fizetendő pótdíj a csoportos toleranciasáv figyelembevételével kerül meghatározásra.

Kelt:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

a képviseletre jogosult aláírása